འགའ་རེས་མཐོང་བ་
བྱུང་འདུག་པ། འདི་ལྟ་བུ་ནི་སྔོན་པཎ་ཆེན་ག་ཡ་དྷ་ར་འཕོ་བའི་རྣལ་འབྱོར་གྱི་གཤེགས་པའི་ཚེ་དབུ་གཙུག་ནས་འོད་རིལ་མ་ཙམ་ཞིག་བར་སྣང་ལ་སོང་བ་ཀུན་གྱིས་མཐོང་བའི་རྣམ་ཐར་དང་ཚུལ་མཚུངས་པར་མངོན་ནོ། །དེ་ལྟར་
བདག་ཉིད་ཆེན་པོ་འདི་ཉིད་ཞིང་གཞན་དུ་གཤེགས་པའི་དུས་དེ་དང་ཧ་ཅང་མི་རིང་བའི་སྐབས་ཤིག་རྗེ་བླ་མ་མཁན་ཆེན་ཐམས་ཅད་མཁྱེན་པ་ངག་དབང་ཆོས་ཀྱི་གྲགས་པ་ཉིད་རྩེ་ལྔའི་བླ་བྲང་རྫོང་དང༌། མང་མཁར་གྱི་དགོན་པ་བདེ་
465

བདེ་མཆོག་ཆོས་སྐོར་
བ་ཅན་སོགས་སུ་ཤིན་ཏུ་དབེན་པའི་ཐུགས་དམ་བཅད་རྒྱ་ལ་ཡུན་རིང་དུ་བཞུགས་པའི་དུས་ཤིག་གི་ཚེ་རྒྱལ་བ་མུས་པ་ཆེན་པོ་དང་མཇལ་འདོད་ཀྱི་ཐུགས་འདུན་ལྷག་པར་གཡོས་ནས།
དེ་ནུབ་མནལ་ལམ་བཟུང་ནས་བྱང་ཕྱོགས་ཀྱི་
ནམ་མཁའ་རྒྱང་རིང་པོ་ལ་འཕུར་བྱོན་པས་གླིང་དགའ་བླ་བྲང་དུ་ཕེབས་བྱུང་བ་ན་དེའི་ཚོམས་ཀྱི་བཞུགས་ཁྲི་ལ་རྗེ་མུས་ཆེན་བཞུགས་འདུག་པ་དང་མཇལ་བས་ཐུགས་དགེས་སྤྲོ་དཔག་མེད་འཁྲུངས་ཤིང༌། རྗེའི་གསུང་ལས། ས་
སྐྱ་ནས་ཞབས་དྲུང་བླ་བྲང་གི་ཡངས་རྩེ་ན་བཞུགས་པས་དེ་ལ་མཇལ་བ་མཛོད་ཅེས་གསུངས་བྱུང་བ་བཞིན་དེ་ལྟར་མཛད་ནས། མནལ་ལམ་ཟིན་པ་དེ་ཀའི་ངང་ནས་གླིང་དགའ་མགོན་ཁང་དེར་ཕེབས་པས་དགོན་པའི་ཆོས་སྐྱོང་
གནས་པར་གྲགས་པའི་གུར་མགོན་གྱི་ཞལ་འབག་རྗེ་འཇམ་དབྱངས་སངས་རྒྱས་རིན་ཆེན་གྱི་ཕྱག་ནས་བཞུགས་པ་ཞིག་ཡོད་པ་དེ་སྐུ་མདུན་དུ་བུབ་པའི་ཚུལ་དུ་འདུག་པ་འདི་ཅིས་ལན་གསུངས་པས། དེ་ན་ཡོད་པའི་མི་འགའ་ཞིག་
ན་རེ། མགོན་ཁང་གི་ཞལ་འབག་འགྱེལ་བ་འདི་ཀ་ད་ལོ་གྲུབ་ཆེན་ཏི་ལོ་པ་གནས་གཞན་དུ་གཤེགས་པའི་སྔ་ལྟས་སུ་འདུག་ཟེར་བྱུང་བས། མནལ་སད་མ་ཐག་ཐུགས་མ་བདེ་ཞིང་མྱུར་དུ་སྐུ་མཚམས་སངས་ནས་རྗེ་བླ་མ་མཇལ་
བར་མུས་ཕྱོགས་སུ་ཕེབས་བཞེད་ཀྱང༌། དེ་ནས་ཡུན་རིང་མ་ལོན་པར་རྗེ་བཙུན་རྡོ་རྗེ་འཆང་དེ་ཉིད་ཞིང་གཞན་དུ་གཤེགས་པའི་ཁ་སྐད་གསན་པ་ན། ཕན་ཚུན་ཐུགས་ཡིད་གཅིག་འདྲེས་ཀྱི་བླ་མ་དེ་དང༌། མཇལ་འདོད་ཐུགས་ཀྱི་
466

m
བརྒྱ་ ང་གཉིས་
আ
།ལྷག་མར་ལུས་བཞིན་དུ། དེ་མ་ཐག་འཁོར་ལོ་བདེ་མཆོག་ནག་པོ་ལུགས་ཀྱི་དཀྱིལ་འཁོར་ཞལ་ཕྱེ་སྟེ་བདག་འཇུག་བརྒྱ་རྩ་བཞེས་པ་སོགས་ཀྱི་སྒོ་ནས་དགོངས་པ་ཆོས་དབྱིངས་སུ་རྫོགས་པར་མཛད་དོ་
ཞེས་ཐོས་ལ། མཚན་ལྟས་ངོ་མཚར་ཅན་དེ་ལྟ་བུ་འབྱུང་བ་ནི། བདག་ཅག་གི་བླ་མ་རྒྱལ་བ་མུས་པ་ཆེན་པོ་དེ་ཉིད་དུས་ཀྱི་དབང་གིས་གདུལ་བྱ་རྣམས་ཀྱི་སྣང་ངོར་དགེ་སློང་རྡོ་རྗེ་འཛིན་པའི་ཚུལ་བཟུང་བ་ཙམ་མ་གཏོགས་དོན་ལ་
འཕགས་ཡུལ་གྱི་གྲུབ་ཆེན་ཏི་ལོ་པ་དང་སྤངས་རྟོགས་ཀྱི་ཡོན་ཏན་མཉམ་པའམ། རྣམ་པར་སྤྲུལ་པ་ཡིན་པའི་ངེས་པའི་མཚན་མ་ཡང་དག་པར་ཁོ་བོས་ངེས་ཤེས་སྙིང་ནས་རྙེད་པས་ན་རྗེས་འཇུག་སྐལ་བཟང་རྣམས་ཀྱིས་དེ་ལྟར་དུ་
དགོངས་པར་མཛོད་ཅིག དེ་ལྟ་བུའི་ཡོངས་འཛིན་འབྲེལ་ཚད་དོན་ལྡན་དེ་ཉིད་ཀྱི་དྲུང་དུ། ཁོ་བོ་ཅག་རང་ལོ་བཅུ་བདུན་དུ་སླེབས་པ། རྗེ་ཉིད་དགུང་ལོ་བདུན་ཅུ་རྩ་གཉིས་སུ་ཕེབས་པ་གླང་གི་ལོ་གླིང་དགའ་བདེ་བ་ཅན་གྱི་ཆོས་གྲྭ་
གླེང་དག་འབད་བཙན་གྱི་ཆོས་
ཆེན་པོར་མཇལ་བ་ནས་བཟུང༌། ལོ་གྲངས་དུ་མ་ཞིག་གི་བར་དད་པ་དང་གུས་པ་ཆེན་པོའི་སྒོ་ནས་རྗེ་འདིའི་ཞབས་པད་སྤྱི་བོའི་གཙུག་ཏུ་བསྟེན། འབད་པ་དང་རྩོལ་བ་ཆེན་པོས་ཞལ་གྱི་བུམ་བཟང་ལས། བསྟན་པའི་རྩ་བ་སྡོམ་པ་
གསུམ་གྱི་བཀའ་དྲིན་དང༌། གཞན་ཡང་དབང༌། བྱིན་རླབས། རྗེས་གནང༌། བཀའ་གཏད་ཀྱི་རིགས་མང་པོ། ལུང་གི་ཚོགས་དུ་མ། གསང་སྔགས་རྡོ་རྗེ་ཐེག་པ་གཙོ་བོར་གྱུར་པའི་ཟབ་ཁྲིད་ལྔ་ཕྲག་གསུམ་ཙམ་དང༌། དེ་
467

བདེ་མཆོག་ཆོས་སྐོར་
དག་དང་འབྲེལ་བའི་མདོ་སྡེ་དང་རྒྱུད་སྡེ། རྒྱ་གཞུང་དང་བོད་གཞུང་འགྲེལ་པ་འགྲེལ་བཤད་དང་བཅས་པ་སོགས་ཆོས་ཚུལ་རྒྱ་མཚོ་ལྟ་བུའི་བདུད་རྩི་ངོམས་པར་འཐུངས། ཁྱད་པར་དུ་རྒྱུད་སྡེའི་ངེས་གསང༌། མཁའ་འགྲོའི་
གསང་ཚིག རྗེ་བཙུན་ས་སྐྱ་པ་རྣམས་ཀྱི་ཡབ་ཆོས་ཐུགས་ཀྱི་ཉིང་ཁུ་མཁའ་སྤྱོད་བསྒྲུབ་པའི་ཉེ་ལམ། ཡང་ཟབ་འཁོར་ལོ་བདེ་མཆོག་ལཱུ་ནག་དྲིལ་གསུམ། ན་རོ་མཁའ་སྤྱོད་དང་བཅས་པའི་དབང་དང༌། བྱིན་རླབས་ཀྱི་
བཀའ། བསྐྱེད་རྫོགས་ཀྱི་ཁྲིད་བཀའ་ཟབ་མོ། མན་ངག་ཞར་བྱུང་ཕྲ་མོ་ཚུན་ཆད་དང་བཻཅས་པ། དེ་དག་གི་རྒྱབ་རྟེན་རྒྱུད་དང༌།
རྒྱ་བོད་ཀྱི་གཞུང་ཚད་ལྡན་དུ་མའི་བཤད་ལུང་སོགས་མདོར་ན་རྣལ་འབྱོར་གསང་མཐའི་ཆོས་སྐོར་
མཐའ་དག་བུམ་པ་གང་བྱོའི་ཚུལ་དུ་ལེགས་པར་སྩལ་ཅིང་ཐུགས་རྗེའི་སྤྱན་རས་ཀྱིས་བུ་གཅིག་པ་ལྟར་འཚོ་བར་མཛད་དེ་དུས་གསུམ་སྒྲིབ་མེད་དུ་གཟིགས་པའི་རྗེ་བཙུན་མུས་པ་ཆེན་པོ་འཁོར་ལོ་སྡོམ་པ་དེ་ཉིད་དང༌།
དད་ལྡན་གྱི་
སློབ་བུ་བདག་ཅག་ཀྱང་བྱང་ཆུབ་བར་དུ་མི་འབྲལ་བའི་ཞལ་བཞེས་ཀྱི་བདུད་རྩི་སྙིང་ལ་སིམ་པས། དེས་ན་ཁོ་བོ་ཅག་བུ་སློབ་རྗེས་འབྲངས་དང་བཅས་པ་རྣམས་ཚེ་རབས་གཏན་ལེགས་ཀྱི་འདུན་མ་ཟིན་པར་གོར་མ་ཆག་གོ། །ཨེ་
མ་མཁའ་འགྲོའི་ཞལ་རླངས་མ་ཡལ་ཆོས། །ཆོས་ཟབ་བདེ་མཆོག་རྣལ་འབྱོར་གསང་མཐའི་ལམ། །ལམ་འདི་ཆོས་དང་རིགས་ལས་སྐྱེས་པའི་བུ། །བུ་མཆོག་རྣམས་ལ་ལན་བརྒྱར་སྤེལ་བར་འདོད་པའི་བསམ་པ་འདི་སྐྱབས་གནས་ཀུན་
468

བརྒྱ་ ང་གསུམ་
আ
།འདུས་བླ་མའི་ཐུགས་རྗེས་ཡིད་བཞིན་དུ་འགྲུབ་པར་ཤོག །ཅེས་སྨོན་གནས་འགྲུབ་པའི་དགེ་ལེགས་ཀྱི་ཚིག་བརྗོད་པ་དང་བཅས་ཏེ། དེ་ལྟར་དེ་དག་གིས་ནི་དཔལ་ས་སྐྱ་པའི་ཡབ་ཆོས་ཀྱི་ཉིང་ཁུ་འཁོར་ལོ་སྡོམ་
པའི་དམ་པའི་ཆོས་བྱུང་བའི་ཚུལ་ལེགས་པར་བཤད་པ་བདེ་མཆོག་ཆོས་ཀུན་གསལ་བའི་ཉིན་བྱེད་ཅེས་བྱ་བ་མ་ཚང་བ་མེད་པ་བསྟན་ཟིན་ཏོ། །འདིར་སྨྲས་པ། དུས་གསུམ་རྒྱལ་བའི་རྣམ་འཕྲུལ་སྔགས་འཆང་རྗེ། །གང་གི་
ཐུགས་སྲས་གྲུབ་མཆོོག་དབང་པོ་དང༌། །ཡབ་རྗེ་སྦས་པའི་སངས་རྒྱས་གྲགས་པའི་མཚན། །འགྲན་བྲལ་ཡབ་སྲས་གསུམ་གྱིས་སླར་ཡང་སྐྱོངས། །དང་པོར་སྤངས་རྟོགས་མཐར་ཕྱིན་རྫོགས་སངས་རྒྱས། །བར་དུ་འཇམ་
དབྱངས་བུདྡྷ་རཏྣའི་ཞབས། །ཐ་མར་དུས་གསུམ་མཁྱེན་པའི་བཤེས་གཉེན་ཆེ། །རྗེ་བཙུན་མུས་པས་བྱང་ཆུབ་བར་དུ་སྲུངས། །རྒྱལ་དང་དེ་སྲས་ངོ་བོར་རོ་གཅིག་ཀྱང༌། །གདུལ་བྱའི་སྣང་ངོར་ཐ་དད་ཚུལ་འཛིན་པའི། །སྤྱན་སྔ་
མཁན་ཆེན་ཐམས་ཅད་མཁྱེན་པ་སོགས། །དྲིན་ཆེན་བླ་མ་རྣམས་ཀྱིས་དགེ་ལེགས་མཛོད། །འཁོར་ལོ་སྡོམ་པའི་དམ་ཆོས་བྱུང་བའི་ཚུལ། །ལེགས་བཤད་སྔོན་མེད་ཉི་མ་འདི་ཤར་བས། །ཟབ་ཡང་བདེ་མཆོག་ཆོས་ཚུལ་མ་ལུས་
ཀུན། །མཐོང་བར་འགྱུར་རོ་ལྟོས་ཤིག་བློ་གསལ་རྣམས། །སྔོན་དུས་འཕགས་པའི་ཡུལ་དང་གངས་ལྗོངས་འདིར། །རིམ་བཞིན་བྱོན་པའི་སྐྱེས་ཆེན་བགྲང་ཡས་རྣམས། །རྣལ་འབྱོར་གསང་མཐའི་ཉེ་ལམ་འདིར་ཞུགས་ནས། །
469

བདེ་མཆོག་ཆོས་སྐོར་
མཁའ་སྤྱོད་ཉམས་དགའི་ཞིང་ཁམས་དོག་པོར་བྱས། །བདག་ཀྱང་སྔོན་གྱི་ལས་འཕྲོ་མི་དམན་པས། །འཁོར་ལོ་སྡོམ་པ་ངུར་སྨྲིག་བླ་གོས་ཅན། །ཡོངས་འཛིན་བུདྡྷའི་ཞལ་གྱི་བུམ་བཟང་ལས། །བདེ་མཆོག་ཆོས་ཚུལ་རྒྱ་མཚོའི་
བདུད་རྩི་མནོས། །རང་གི་སྔོན་བསགས་རྨད་བྱུང་ལས་འཕྲོ་དང༌། །ཚེ་འདིར་ཉམས་ལེན་བརྩོན་འགྲུས་ཉེར་ལེན་རྐྱེན། །འཛོམས་ན་མཁའ་སྤྱོད་བདེ་བའི་གྲོང་ཁྱེར་དེར། །ཚེགས་མེད་མྱུར་དུ་བགྲོད་ལ་སོམ་ཉི་ཅི། །དེ་ལྟ་ན་
ཡང་ལེ་ལོའི་དབང་གྱུར་ཏམ། །སེམས་དང་ཉམས་ལེན་འདྲེས་པའི་ཏིང་འཛིན་ལ། །སྐད་ཅིག་ཙམ་ཡང་གནས་པའི་སྐབས་བྲལ་བའི། །བདག་འདྲ་འཆི་བའི་ཚེ་ན་ཨ་ཙ་མ། །འོན་ཀྱང་བླ་མའི་བྱིན་རླབས་སེམས་ལ་ཞུགས། །ཅི་
བྱས་བསྟན་དང་འགྲོ་བའི་དོན་ཆེན་འགྲུབ། །སྡིག་བཤགས་ཉམས་ལེན་ཟབ་མོས་མཚམས་སྦྱར་ནས། །ཕྱི་མ་བདེ་ལྡན་ཞིང་དུ་སྐྱེ་བར་སྨོན། །འདི་སྦྱར་དགེ་བས་བདག་ཅག་དཔོན་སློབ་ཀྱི། །དུས་གསུམ་བསགས་པའི་སྡིག་སྒྲིབ་
ཀུན་བྱུང་ནས། །གནས་སྐབས་རྡོ་རྗེའི་ལུས་འདྲེས་དབང་པོ་གསལ། །ཚེ་ལ་བར་ཆད་མེད་པར་མཐར་ཕྱིན་ཤོག །བསྟན་པ་འཛིན་པའི་ཆོས་དང་རིགས་ཀྱི་བུ། །བགྲང་ཡས་འབྱུང་ཞིང་རྒྱུན་ཆད་མེད་པ་དང༌། །དཔོན་སློབ་ཀུན་
ཀྱང་ཕྱི་མ་ལྷན་ཅིག་པར། །ཞིང་མཆོག་བདེ་བ་ཅན་དུ་སྐྱེ་བར་ཤོག །སླར་ཡང་གང་འདུལ་སྤྲུལ་པ་སྣ་ཚོགས་ཀྱིས། །སྤྱི་དང་བྱེ་བྲག་དཔལ་ལྡན་ས་སྐྱ་པའི། །བསྟན་པ་རིན་ཆེན་སྲིད་མཐར་སྤེལ་བ་ལ། །ཀུན་གྱིས་འགྲན་ཟླ་
...
:
470

བརྒྱ་ ང་བཞི་
আ
།བྲལ་བའི་མཐུ་ལྡན་ཤོག །ཆོས་ཀུན་གདོད་ནས་སྤྲོས་བྲལ་སྟོང་ཉིད་དང༌། །སྣང་བ་འགག་མེད་འཆར་བའི་གསལ་ཆ་གཉིས། །ཡེ་ནས་བྲལ་མེད་ཟུང་འཇུག་བློ་འདས་དང༌། །བརྗོད་བྲལ་ངེས་དོན་
བདེ་མཆོག་ཞལ་མཐོང་ཤོག །ཨེ་མ་ཉམས་ལེན་ཟབ་མོའི་གནད་འདི་འདྲ། །ཤེས་པས་འདི་ཕྱི་བར་དོའི་གནས་སྐབས་སུ། །ལན་ཞིག་འཁྲུལ་ཡང་དེ་ཡི་རང་མཚང་དེ། །རིག་པའི་མོད་ལ་ཡེ་ཤེས་འཆར་བར་ཤོག །འཁྲུལ་ཟད་
བླ་མ་རྣམས་ཀྱི་ཐུགས་རྗེ་དང༌། །ལྷག་བསམ་དག་པའི་མཐུ་དང་ཆོས་ཀྱི་དབྱིངས། །བདེན་པའི་སྟོབས་ཀྱིས་འདི་དང་ཕྱི་མའི་དོན། །ཡིད་ལ་བསམ་པ་ཇི་བཞིན་འགྲུབ་གྱུར་ཅིག །ཅེས་དཔལ་ས་སྐྱ་པའི་ཡབ་ཆོས་ཀྱི་ཉིང་ཁུ་
འཁོར་ལོ་བདེ་མཆོག་གི་དམ་པའི་ཆོས་བྱུང་བའི་ཚུལ་ལེགས་པར་བཤད་པ་བདེ་མཆོག་ཆོས་ཀུན་གསལ་བའི་ཉིན་བྱེད་ཅེས་བྱ་བ་འདི་ཡང་། ཁམས་གསུམ་ཆོས་ཀྱི་རྒྱལ་པོ་གྲུབ་པའི་འཁོར་ལོས་བསྒྱུར་བ་པདྨའི་རྣམ་འཕྲུལ་འཇམ་
པའི་དབྱངས་བསོད་ནམས་དབང་པོ་དང༌། བྱང་ཆུབ་སེམས་དཔའ་ཞི་བ་མཚོའི་རྣམ་པར་སྤྲུལ་པ་རྒྱལ་སྲས་སྦས་པའི་རྣལ་འབྱོར་དཔལ་ས་སྐྱ་པ་ཆེན་པོ་སྔགས་འཆང་གྲགས་པ་བློ་གྲོས་ཏེ་འཇམ་པའི་དབྱངས་སྐུ་མཆེད་ལས་ལུགས་
འདིའི་སྒྲུབ་དཀྱིལ་གྱི་ལུང་དང༌། ཆོ་གའི་ཕྱག་ཁྲིད་སོགས་ཀྱི་བཀའ་དྲིན་ཞིབ་རྒྱས་སུ་མངོོས་ཤིང་། ཁྱབ་བདག་འཁོར་ལོའི་མགོན་རྒྱལ་བ་མུས་པ་ཆེན་པོ་རྡོ་རྗེ་འཆང་མིའི་གཟུགས་ཅན་རྗེ་བཙུན་དམ་པ་སངས་རྒྱས་རྒྱལ་མཚན་
471

ལས་དཔལ་ས་སྐྱ་པའི་ཡབ་ཆོས་ཀྱི་ཉིང་ཁུ་འཁོར་ལོ་བདེ་མཆོག་ལཱུ་ནག་དྲིལ་གསུམ་ན་རོ་མཁའ་སྤྱོད་དང་བཅས་པའི་དབང་བྱིན་རླབས། བསྐྱེད་རྫོགས་ཀྱི་ཟབ་ཁྲིད། རྒྱུད་དང་རྒྱ་བོད་ཀྱི་གཞུང་མང་པོའི་བཤད་ལུང་སོགས་མདོར་
ན་རྣལ་འབྱོར་གསང་མཐའི་གདམས་པ་རྒྱ་མཚོ་ལྟ་བུའི་བཀའ་དྲིན་མནོས་པའི་སྐལ་བ་བཟང་པོར་གྱུར་ཅིང༌། གཞན་ཡང་སྤྲུལ་པའི་སྐུ་ལོ་ནས་སྤྱན་སྔ་རིན་པོ་ཆེ་ཀུན་དགའི་མཚན་ཅན་དང༌། མཁན་ཆེན་ཐམས་ཅད་མཁྱེན་པ་ངག་
དབང་ཆོས་ཀྱི་གྲགས་པ་ལ་སོགས་ཏེ། ཡོངས་འཛིན་ཆོས་བཞིན་དུ་སྤྱོད་པ་དུ་མའི་ཞབས་རྡུལ་སྤྱི་བོས་ལེན་པ་ཤྲཱི་ས་སྐྱ་པ་ཤཱཀྱའི་དགེ་བསྙེན་པཎྜི་ཏ.མཁས་པ་རིགས་སྔགས་འཆང་བ་ངག་དབང་ཀུན་དགའ་བསོད་ནམས་གྲགས་པ་
རྒྱལ་མཚན་དཔལ་བཟང་པོས། སྔོན་དུས་བྱོན་པའི་སྐྱེས་ཆེན་རྣམས་ཀྱི་རྣལ་འབྱོར་གསང་མཐའ་ཆོས་སྐོར་མཐའ་དག་དར་རྒྱས་སུ་མཛད་པའི་ཚུལ་རྣམས་ལ་དད་པ་བཅོས་མིན་སྐྱེས་པ་དང༌། ད་དུང་ཁོ་བོ་ཅག་རྗེས་འབྲངས་དང་ཡི་
བཅས་པ་ལ་བརྟེན་ནས་རྣལ་འབྱོར་གསང་མཐའི་བསྟན་པ་དར་རྒྱས་སུ་གྱུར་ན་ཅི་མ་རུང་སྙམ་པའི་ལྷག་བསམ་དག་པས་ཀུན་ནས་བསླངས་ཏེ། ཟབ་མོའི་ཡང་རྩེ་དཔལ་འཁོར་ལོ་བདེ་མཆོག་གི་ཆོས་ཚུལ་རྒྱ་མཚོ་ལྟ་བུ་ལ་ཡུན་རིང་
མོ་ནས་འདྲིས་པར་བྱས་ཏེ། རང་གི་བགྲང་གཞི་བཅུ་ཕྲག་བཞི་དང་ཉག་མ་གཉིས་ལོན་པ།
རྒྱ་གར་འཕགས་པའི་ཡུལ་ན་བ་ཧུ་ངྷ་ནྱསྟེ་འབྲུ་མང་པོ་ཞེས་གྲགས་ཤིང་རྒྱ་ནག་ལུགས་ལ་ས་ཕོ་སྟག་གི་ལོ་བྱེ་པཱ་ཥི་ཞེས་པའི་ཟླ་བའི་
བདེ་མཆོག་ཆོས་སྐོར་

བརྒྱ་ ང་ལྔ་བྱོན།
།དཀར་ཕྱོགས་རྫོགས་པ་དང་པོའི་ཚེས་ལ་གུ་ན་...ཡོན་ཏན་རིན་ཆེན་འབྱུང་གནས་དཔལ་ས་སྐྱའི་རཏྣ་ཀ་རཿཤྲཱི་ཝན་བྷུ་མི་པཎྜཱུ་ཀའི་གནས་མཆོག་བཞི་ཐོག་བླ་བྲང་ཆེན་མོའི་གཙུག་ལག་ཁང་གི་ཡང་སྟེང་སྔོན་མེད་
གསར་དུ་བསྐྲུན་པའི་ལི་མ་ལྷ་ཁང་རྡོ་རྗེའི་གདན་དང། རྒྱ་ནག་ལྷ་ཁང་རི་བོ་རྩེ་ལྔའི་བྱ་འདབས་དཔེ་ཁང་ཆོས་མཛོད་ཆེན་མོར་ལེགས་པར་སྦྱར་བའོ། །ཡང་སྨྲས་པ། འདི་ལྟར་བགྱིས་པའི་ཡི་གེའི་འདུ་བྱེད་མཁན། །རང་དང་
ཉེར་གནས་དགེ་སློང་རྡོ་རྗེ་འཛིན། །གཞུང་ལུགས་ཀུན་ལ་རྣམ་དཔྱོད་བློ་རྒྱས་པའི། །རབ་འབྱམས་སྨྲ་བ་བསམ་གཏན་རྒྱ་མཚོས་བགྱིས། །བསྟན་བཅོས་འདི་ལ་ནོངས་པའི་ཆ་མཆིས་ན། །མཆོག་གཟིགས་དམ་པ་རྣམས་ཀྱི་སྤྱན་
སྔར་བཤགས། །བདག་དང་མཁའ་མཉམ་སེམས་ཅན་མ་ལུས་པའི། །སྔོན་བསགས་སྡིག་དང་ལྷན་ཅིག་སྦྱང་དུ་གསོལ། །ལེགས་བཤད་འདི་དོན་འཛིན་དང་སེམས་པ་དང༌། །རི་མོར་འབྲི་སོགས་བློ་གསལ་དོན་གཉེར་བ། །དེ་
དག་རྣམས་ལ་བསྲུང་ཞིང་སྐྱོབ་པ་དང༌། །ཆོས་འདི་སྤེལ་བ་ནོར་...ཨུ་རྒྱན་མཁའ་འགྲོའི་གླིང་ན་བཞུགས་པའི་སྐྱོང་ཕོ་མོས་མཛོད། །འདིས་བདག་ཅག་དཔོན་སློབ་རྣམས་ཀྱི་འདི་ཕྱིའི་དོན་ཐམས་ཅད་ཡིད་ལ་རེ་བ་བཞིན་འབད་མེད་ལྷུན་གྲུབ་
ཏུ་འབྱུང་བའི་རྒྱུར་གྱུར་ཅིག །སརྦ་མངྒ་ལཾ།...ཐམས་ཅད་བཀྲ་ཤིས། ཀ་ལུ་...དགེ་ལེགས་འཕེལ་བར་གྱུར་ཅིག་ན་ཝནྡྷནྟུ། དྷརྨེ་...ཆོས་འདི་དར་བར་གྱུར་ཅིག་ཨུ་ད་ཡ་མསྟུ། ཨི་...འདིས་བསྟན་པ་དང་སེམས་ཅན་ལ་ཕན་ཐོགས་པར་གྱུར་ཅིག་དམ་ཤ་ས་ན་ཙ་ས་
473

བདེ་མཆོག་ཆོས་སྐོར་
ཏྭ་ཧི་ཏོ་བྷ་ཝནྟུ༎
474

m